ӨТЕМАҚЫ СОМАСЫН ЕСКЕРЕ ОТЫРЫП САЛЫМ БОЙЫНША СЫЙАҚЫНЫ ЕСЕПТЕУДІ СҰРАЙМЫЗ

*Астана, 19 қазан, Мәжіліс Үйі.*

**Мәжілісте Палата Спикері Нұрлан Нығматулиннің төрағалығымен өткен жалпы отырыста депутат Майра Айсина Қазақстан Республикасы Ұлттық Банк төрағасы Данияр Ақышевке депутаттық сауал жолдады.**

«2015 жылдың тамызында Мемлекет Басшысының тапсырмасы бойынша Қазақстан Республикасының Ұлттық Банкі тенгенің еркін құбылмалы айырбастау бағамына өтуінен кейін ұлттық валютада ашылған, 2015 жылдың 18 тамызындағы жағдай бойынша сомасы 1 млн. тенгеден аспайтын жинақтар бойынша жеке тұлғалардың депозиттеріне өтемақы механизмін дайындады.

Өтемақыны төлеу тәртібі (бұдан әрі – Тәртіп), Қазақстан Республикасы Ұлттық Банк Басқармасының 2015 жылғы 9 қырқүйегіндегі № 157 қаулысымен бекітілді (бұдан әрі – Ұлттық банк басқармасы қаулысы). Өтемақы жиынтығының есеп айырысу формуласынан және оны аударудың өзге шартынан басқа, Тәртіп бағамдық айырмашылықты алу үшін (өтемақы) салымшы депозитті арнайы шотта бір жылдан кем емес мерзімге сақтауға өзіне міндеттеме алатынын қарастырған.

Ағымдағы жылдың 6 қырқүйегінде Ұлттық Банк Басқармасының аталған қаулысына өтемақы сомасының есеп айырысу формуласына өзгертулер енгізілді.

Алайда, атап көрсететін жайт, ол, еркін құбылмалы айырбастау бағамын енгізу және ұлттық валютада ашылған (теңге) жеке тұлғалардың салымы бойынша сыйақы мөлшерлемесі туралы екінші денгейдегі банктерде әртүрлі болды және «Қазақстанның кепілдендірілген депозиттер қоры» АҚ-мен (бұдан әрі – ҚКДҚ) ұсынылған максималды сыйақы мөлшерлемесіне орай, сол кездегі жылдық пайызы ұлттық валютада (теңге) 10 пайызды құрады.

2016 жылдың 1 ақпанынан бастап Қазақстан Республикасының Үкіметі және Ұлттық Банктің экономиканы долларсыздандыру бағдарламасын іске асыру шеңберінде және инфляция талабында халықтың ұлттық валютадағы салымдарының тартымдылығын көтеру және сақталуын қамтамасыз ету мақсатында ҚКДҚ-мен ұсынылатын максималды сыйақы мөлшерлемесі 10-нан 14 пайызға дейін ұлғайтылды.

Қазақстан Республикасы Ұлттық Банктың хабарлауы бойынша қабылданған шаралар ел тұрғындарының салымының валюталық құрылымына оң тиімді әсер етті.

Осылайша,Қазақстан Республикасы Ұлттық Банктың деректері бойынша, 2016 жылдың ақпан-маусымында ел салымының мөлшері ұлттық валютамен 61,8 пайызға жоғарылап және 2 285 млрд. теңге, ал осы кезеңде шетел валютасындағы 16,7 пайызға төмендеп 4 811 млрд. теңге құраған. Елдің шетелдік валютадағы салымы үлесі 2016 жылғы қаңтардағы ең үлкен көрсеткіш 80,4 пайыздан 2016 жылғы шілдеде 67,8 пайызға дейін төмендеген.

ҚКДҚ-мен ұсынылатын максималды сыйақы мөлшерлемесі, базалық мөлшерлеме 15 пайыздан 13 пайызға дейін төмендетілсе де және бүгінде 12,5 пайызға дейін (+/- пайыз дәлізімен), жаңадан тартылған жеке тұлғалар салымдарының депозиттері үшін ағымдағы деңгейде (14 пайыз) сақталғаны қуантады, нәтижесінде теңгедегі депозиттер бойынша ұсынылатын мөлшерлеме базалық мөлшерлемеден асып отыр.

Алайда, кімнің ұлттық валюта салымындағы (теңге) депозиттері бар 2015 жылы қайта рәсімдеу датасынан бір жылға «тоқтау салу» салдарынан, жеке тұлғалардың тиімді шартпен (14 пайызбен) депозитті жаңадан рәсімдеуге мүмкіншіліктері болмады, қарсы жағдайда олар кепілден айырылып қалар еді.

Осылайша, бүгінде оғаш жағдай туындап отыр, соңғы девальвация кезінде өз ақшаларын шетел валютасында сақтаған және 2016 жылдың ақпанынан кейін шетел валютасы депозитінен ұлттық валюта (теңге) аударған адамдардың тағы да «асықтары алшасынан түсті», өйткені олар салымдары бойынша сыйақыны 14 пайыз мөлшерінде алады, ал 2015 жылғы қыркүйек-қазанда Қазақстан Республикасы Ұлттық банкінің шарттарына келісіп, депозиттерін қайта ресімдегендер бары 10-ақ пайыз және осы 10 пайыздың өзі бәрінен бұрын алғаш енгізілген сома мен өтемақыдан жинақталған жалпы сома емес, тек қана алғаш енгізілген сомадан алатын болады.

Әлеуметтік әділетсіздікті жою және осы санаттағы халықты қолдау мақсатында, сондай-ақ, алғашқы өтемақылар төлене басталғанын ескере отырып, Қазақстан Республикасының Ұлттық банкіне жоғарыда көрсетілген осы Тәртіпке тығыз мерзімде өзгертулер мен толықтырулар енгізу мүмкіншілігін қарастыруды ұсынамыз:

1) депозит бойынша бастапқы келісімнің шарттарын нашарлатпайтын жағдайда, осындай депозиттер бойынша сыйақы мөлшерлемесін 2016 жылдың 1 ақпанынан бастап 14 пайызға дейін көтеруді;

2) өтемақы сомасын ескере отырып салым бойынша сыйақыны есептеуді.

**(Сәуле Досжанова. Т.74-63-01. Ақпаратты ҚР Парламенті Мәжілісі Аппаратының  Баспасөз қызметі таратты.)**

Орын.: М.Өмірбай

т.: 74-63-61, факс: 74-63-60